రక్షిత్ శెట్టి

రక్షిత్ శెట్టి (జననం 1983 జూన్ 6) భారతీయ నటుడు, కన్నడ సినిమా నిర్మాత.

 విద్య, ఉద్యోగం 
ఉడిపిలో 1983 జూన్ 6న తుళు మాట్లాడే బంట్ కుటుంబంలో రక్షిత్ శెట్టి జన్మించాడు. స్వగ్రామంలోనే పాఠశాల విద్యను పూర్తి చేశాడు. ఆయన కన్నడ చిత్రసీమలో అడుగుపెట్టేముందు N.M.A.M ఇన్స్టిట్యూట్ ఆఫ్ టెక్నాలజీ కళాశాల నుంచి ఎలక్ట్రానిక్స్, కమ్యూనికేషన్స్ ఇంజనీరింగ్‌లో తన బ్యాచిలర్ డిగ్రీని పూర్తి చేశాడు. రెండు సంవత్సరాలపాటు సాఫ్ట్‌వేర్ ప్రొఫెషనల్‌గా కూడా పనిచేశాడు.

 కెరీర్ 
లెట్స్ కిల్ గాంధీ వంటి అనేక విడుదల కాని చిత్రాలతో రక్షిత్ శెట్టి తన కెరీర్‌ను షార్ట్ ఫిల్మ్ మేకర్‌గా ప్రారంభించాడు. అరవింద్ కౌశిక్ దర్శకత్వం వహించిన నామ్ ఏరియల్ ఒండ్ దిన (2010), తుగ్లక్ (2013) లతో చలనచిత్రాలలో ప్రవేశించాడు. అయితే సింపుల్ అగి ఓంద్ లవ్ స్టోరీ (2013)తో విజయం సాధించాడు. దక్షిణ కన్నడ ప్రాంతాన్ని కన్నడ చలనచిత్ర పరిశ్రమలోకి తీసుకురావడానికి ఆయన ప్రసిద్ధి చెందాడు.

సింపుల్ అగి ఓంధ్ లవ్ స్టోరీ విజయం తరువాత దర్శకుడు, నిర్మాత అయిన సింపుల్ సుని, రక్షిత్ శెట్టి మొదటగా దర్శకత్వం వహించిన ఉలిదవరు కందంటే (2014) చిత్రానికి పెట్టుబడి పెట్టేలా చేసింది. ఈ చిత్రం బాక్సాఫీస్ వద్ద ఒక మోస్తరు హిట్ అయినప్పటికీ తరువాత కల్ట్ ఫాలోయింగ్ పొందింది. తుళునాడు ప్రజలను చిత్రీకరించడంలో ప్రాంతీయ ప్రామాణికతకు ఈ చిత్రం ప్రశంసలు అందుకుంది. స్కార్‌ఫేస్, షోలే వంటి క్లాసిక్‌లు, పల్ప్ ఫిక్షన్, కిల్ బిల్‌తో సహా టరాన్టినో అనేక చిత్రాలకు కూడా ఈ చిత్రం దీటుగా నిలిచింది.

స్క్రీన్ రైటింగ్ నుండి 2 సంవత్సరాల విరామం తర్వాత ఆయన 2016 కాలేజ్ కామెడీ చిత్రం కిరిక్ పార్టీతో తిరిగి వచ్చాడు, ఇది బాక్సాఫీస్ వద్ద హిట్ కొట్టింది. భారతీయ కళాశాలల చిత్రణ చాలా సూక్ష్మంగా, హాస్యభరితంగా విమర్శకుల ప్రశంసలు పొందింది. దీంతో కర్నాటక రాష్ట్ర చలనచిత్ర అవార్డుతో పాటు పలు ప్రశంసలు అందుకున్నాడు. ఈ కిరిక్ పార్టీ చిత్రం 2018లో తెలుగులో కిరాక్ పార్టీగా రీమేక్ చేయబడింది.

 వ్యక్తిగత జీవితం 
కిరిక్ పార్టీ చిత్రం నిర్మాణ సమయంలో రక్షిత్ శెట్టి తన సహనటి రష్మిక మందన్నతో ప్రేమలో పడి 2017 జూలై 3న ఆమె స్వస్థలమైన విరాజ్‌పేటలో ఒక ప్రైవేట్ వేడుకలో నిశ్చితార్థం చేసుకున్నారు. ఆ తరువాత అనుకూలత సమస్యలను ఉటంకిస్తూ 2018 సెప్టెంబరులో ఈ జంట పరస్పరం తమ నిశ్చితార్థాన్ని విరమించుకున్నారు.

 అవార్డులు, నామినేషన్లు 
YearFilmAwardCategoryResultRef.2015ఉలిదవారు కందంటే62వ ఫిల్మ్‌ఫేర్ అవార్డ్స్ సౌత్ఉత్తమ దర్శకుడువిజేతఉత్తమ నటుడునామినేట్ చేయబడిందిఉత్తమ గీత రచయితనామినేట్ చేయబడింది2014 కర్ణాటక రాష్ట్ర చలనచిత్ర అవార్డులుదర్శకుడి ఫస్ట్ టైమ్ బెస్ట్ ఫిల్మ్విజేతబిహైండ్‌వుడ్స్ గోల్డ్ మెడల్బెస్ట్ ఫిల్మ్ మేకర్ కన్నడవిజేత2017గోధి బన్న సాధారణ మైకట్టుKAFTA అవార్డులుఉత్తమ సాహిత్యంవిజేతIIFA ఉత్సవంసహాయక పాత్రలో ప్రదర్శన - పురుషుడువిజేతకిరిక్ పార్టీఉత్తమ చిత్రంవిజేతప్రధాన పాత్రలో ప్రదర్శన - పురుషుడువిజేతఉత్తమ సాహిత్యంవిజేతఉత్తమ కథనామినేట్ చేయబడింది2016 కర్ణాటక రాష్ట్ర చలనచిత్ర అవార్డులుబెస్ట్ ఫ్యామిలీ ఎంటర్‌టైనర్విజేత64వ ఫిల్మ్‌ఫేర్ అవార్డ్స్ సౌత్ఉత్తమ నటుడునామినేట్ చేయబడిందిఉత్తమ గీత రచయితనామినేట్ చేయబడిందిక్రిటిక్స్ అవార్డ్ ఫర్ బెస్ట్ యాక్టర్ – సౌత్విజేత6వ SIIMA అవార్డులుఉత్తమ చిత్రంవిజేతఉత్తమ నటుడునామినేట్ చేయబడిందిఎంటర్‌టైనర్ ఆఫ్ ది ఇయర్విజేత2021అవనే శ్రీమన్నారాయణ9వ సౌత్ ఇండియన్ ఇంటర్నేషనల్ మూవీ అవార్డ్స్ఉత్తమ చిత్రంనామినేట్ చేయబడింది,

 మూలాలు 

వర్గం:భారతీయ సినిమా నటులు
వర్గం:కన్నడ సినిమా నటులు
వర్గం:కన్నడ సినిమా
వర్గం:తుళు ప్రజలు
వర్గం:1983 జననాలు
వర్గం:బిగ్ బాస్ పోటీదారులు